(4)Kõnealused meetmed kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldaksid nimetatud meetmeid ühetaoliselt.

(3)Nõukogu võttis [kuupäev] vastu otsuse 2022/XXX/ÜVJP, millega muudetakse otsust 2014/512/ÜVJP ning kehtestatakse täiendavad piiravad meetmed, millega keelatakse Venemaa lennuettevõtjatel või Venemaal registreeritud õhusõidukitel või mujal kui Venemaal registreeritud õhusõidukitel, mis on Venemaa füüsilise või juriidilise isiku, üksuse või asutuse omanduses, renditud või muul viisil tema kontrolli all, liidu territooriumil maanduda, sealt õhku tõusta ja sealt üle lennata. Samuti keelatakse sellega mis tahes tehingud Venemaa Keskpangaga.

(r)„Venemaa lennuettevõtja“ – Venemaa Föderatsiooni pädevate asutuste välja antud kehtiva lennutegevusloaga või samaväärse loaga lennutranspordiettevõtja.

(2)Lisatakse järgmised artiklid:

„Artikkel 3d

1.Kõigil Venemaa lennuettevõtjate, sealhulgas koodijagamise või plokk-broneeringu kokkulepete alusel turustava lennuettevõtjana tegutsevate lennuettevõtjate käitatavatel õhusõidukitel või Venemaal registreeritud õhusõidukitel või mujal kui Venemaal registreeritud õhusõidukitel, mis on Venemaa füüsilise või juriidilise isiku, üksuse või asutuse omanduses, renditud või muul viisil tema kontrolli all, keelatakse liidu territooriumil maanduda, sealt õhku tõusta ja sealt üle lennata.

2.Lõiget 1 ei kohaldata hädamaandumise ja hädaolukorras ülelennu puhul.

3.Erandina lõikest 1 võivad pädevad asutused lubada õhusõidukil liidu territooriumil maanduda, sealt õhku tõusta või sealt üle lennata juhul, kui need pädevad asutused on teinud kindlaks, et selline maandumine, õhkutõus või ülelend on vajalik humanitaareesmärkidel või muul käesoleva määruse eesmärkidega kooskõlas oleval eesmärgil.

4.Asjaomane liikmesriik teavitab või asjaomased liikmesriigid teavitavad teisi liikmesriike ja komisjoni kõikidest lõike 3 alusel antud lubadest kahe nädala jooksul alates loa andmisest.

Artikkel 3e

1.Võrgu haldaja, kelle on rakendusotsuse (EL) 2019/709 kohaselt määranud komisjon, toetab komisjoni ja selle liikmesriike artikli 3d rakendamise ja järgimise tagamisel. Võrgu haldaja eelkõige:

(a)lükkab tagasi kõik õhusõiduki käitajate esitatud lennuplaanid, millest nähtub, et liidu liikmesriikide territooriumi kohal on kavas tegevus, millega rikutakse käesoleva määruse sätteid või muid kehtestatud ohutus- ja julgestusmeetmeid, nii et piloodil ei ole lubatud lennata, ning

(b)töötab välja ja rakendab teavitus- või häiresüsteemi, millega tagatakse, et rahvusvaheliste vete või kolmanda riigi territooriumi kohal toimuvate ELi lennuettevõtjate või muude õhusõiduki käitajate kõikide selliste lendude puhul, millega rikutakse käesoleva määruse sätted või muid kehtestatud ohutus- ja julgestusmeetmeid, antakse õhusõiduki käitajatele teada, et kavandatava lennuga rikutakse käesolevat määrust.

2.Võrgu haldaja esitab artikli 3d rakendamise kohta komisjonile ja liikmesriikidele lennuplaanide analüüsi põhjal korrapäraselt aruandeid.

(3)Artiklile 5a lisatakse lõiked 4, 5 ja 6:

4.Keelatud on kõik tehingud Venemaa Keskpangaga või mis tahes juriidilise isiku, üksuse või asutusega, kes tegutseb Venemaa Keskpanga nimel või suuniste alusel.

5. Erandina lõikest 4 võivad pädevad asutused tehinguks loa anda tingimusel, et see on finantsstabiilsuse tagamiseks tingimata vajalik.

6. Asjaomane liikmesriik teavitab viivitamata teisi liikmesriike ja komisjoni oma kavatsusest anda lõike 5 kohane luba.“

Artikkel 12

Keelatud on osaleda teadlikult ja tahtlikult tegevuses, mille eesmärk või tagajärg on käesolevas määruses sätestatud keeldudest kõrvalehoidumine, sealhulgas tegutsedes artiklites 5, 5a, 5b, 5e ja 5f osutatud füüsiliste või juriidiliste isikute, üksuste või asutuste asemel või artikli 5 lõike 6, artikli 5a lõike 2, artikli 5a lõike 5, artikli 5b lõike 2, artikli 5e lõike 2 ja artikli 5f lõikega 2 ette nähtud erandeid nende huvides ära kasutades.“